Document ID: 31989R0646

31989R0646
L 071/20
JURNALUL OFÍCIAL AL UNIUNII EUROPENE
REGULAMENTUL (CEE) NR. 646/89 AL COMISIEI
din 14 martie 1989
de înlocuire în unele regulamente cu privire la clasificarea mărfurilor a codurilor stabilite pe baza nomenclaturii Tarifului Vamal Comun în vigoare la 31 decembrie 1987 cu cele stabilite pe baza Nomenclaturii Combinate
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică combinată și Tariful Vamal Comun (1), astfel cum a fost modificat ultima dată prin Regulamentul (CEE) nr. 20/89 (2), în special articolul 15,
întrucât Regulamentul (CEE) nr. 950/68 al Consiliului din 28 iunie 1968 privind Tariful Vamal Comun (3), astfel cum a fost modificat ultima dată prin Regulamentul (CEE) nr. 3529/87 (4), stabilește nomenclatura Tarifului Vamal Comun pe baza Convenției din 15 decembrie 1950 privind nomenclatura pentru clasificarea mărfurilor în tarifele vamale;
întrucât, pe baza Regulamentului (CEE) nr. 97/69 al Consiliului din 16 ianuarie 1969 privind măsurile care trebuie adoptate pentru aplicarea uniformă a nomenclaturii Tarifului Vamal Comun (5), astfel cum a fost modificat ultima dată prin Regulamentul (CEE) nr. 2055/84 al Consiliului (6), Comisia adoptă mai multe regulamente privind clasificarea mărfurilor în nomenclatura Tarifului Vamal Comun;
întrucât Regulamentul (CEE) nr. 2658/87 stabilește o nomenclatură a mărfurilor denumită „Nomenclatura Combinată”, care îndeplinește atât cerințele Tarifului Vamal Comun, cât și ale statisticilor comerțului exterior al Comunității, care are la bază Convenția privind Sistemul Armonizat de Descriere și Codificare a Mărfurilor, care înlocuiește convenția din 15 decembrie 1950;
întrucât, în conformitate cu articolul 15 alineatul (1) din Regulamentul (CEE) nr. 2658/87, codurile și descrierea mărfurilor stabilite pe baza Nomenclaturii Combinate le înlocuiesc pe cele stabilite pe baza nomenclaturii Tarifului Vamal Comun în vigoare la 31 decembrie 1987;
întrucât, din motive de claritate și de simplificare, este necesar să fie modificate în consecință acele regulamente, dintre cele menționate anterior, care prezintă încă un interes concret și a căror transpunere nu presupune nici o modificare substanțială,
ADOPTĂ PREZENTUL REGULAMENT:
Articolul 1
În regulamentele menționate în coloana 1 din anexă, care se referă la mărfurile descrise în coloana 2, numerele din nomenclatura Tarifului Vamal Comun din coloana 3 se înlocuiesc cu codurile din Nomenclatura Combinată menționate în coloana 4.
Articolul 2
Prezentul regulament intră în vigoare la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 14 martie 1989.

Labels: 12
0
3
1